Hyvät ystävät – naiset ja miehet

Tämä vierailumme on klubimme 75-vuotisjuhlavuoden toiseksi viimeinen tilaisuus ennen käätyjen vaihdosjuhlaa kesäkuun viimeisellä viikolla. Ne meistä, jotka seuraavat rotarypiirin facebook-sivua huomasimme, että piirikovernöörit on vaihdosjuhlansa pitäneet.

Akaassa toimitaan hieman toisin monenkin asian suhteen, niin juuri nytkin.

Klubimme palvelutehtäviä, joita ovat tehtävät hallituksessa aina presidenttiyttä myöten, hoidetaan pääsääntöisesti esimerkillisen hyvin. Tehtävät kestävät normaalisti vuoden ja niihin keskitytään. Vuoden ja vuosien kuluessa on kuitenkin poikkeuksia. Hyvä muuttuu erinomaiseksi. Syntyy oivalluksia, uudistavaa keskustelua, ryhtiäkin. Osaamista käytetään pyyteettömästi yhteiseksi hyväksi tavalla, joka jättää jäljen. Tehtävän hoitajasta tulee esimerkki. Hänet huomataan.

Tällainen henkilö on tänään joukossamme. Presidentin tehtävien lisäksi hän on toiminut hallituksissa hyvin aktiivisena ja osaavana jäsenenä vieden muun muassa nyt päättymässä olevaa juhlavuottamme näkyvästi eteenpäin. Hallituksissa/hallituksessani hän tekee avauksia, joita ei voi jättää huomiotta.

Totta kai tällainen henkilö on Paul Harris Fellow -arvon arvoinen.

Hän on Lea Sirén.

10.6.2024 – Juha Kosonen